***UPUTE ZA RODITELJE I UČENIKE***

**PLAN I PROGRAM PREVENTIVNIH DJELATNOSTI ŠKOLSKE MEDICINE  
  
(šk. GOD. 2021./ 2022.)**

**KONTAKT:**  
  
ŠKOLSKA LIJEČNICA:  
**Ivana Balta, dr. med., specijalistica školske i adolescentne medicine**  
MEDICINSKA SESTRA:  
**Barbara Šencaj, bacc. med. techn.**   
  
**Zavod za javno zdravstvo Osječko- baranjske županije**   
**Drinska 8, Osijek (ambulanta 41)  
Telefon: 031/ 225-752  
E-mail: skolska.ambulanta4@gmail.com**

Radni dani (teren ili ordinacija):   
-ponedjeljak i utorak poslijepodne  
-srijeda i četvrtak prijepodne  
-petak promjenjivo radno vrijeme  
  
**Uvijek u ambulanti: utorkom popodne**

**ŠKOLE I FAKULTETI U NAŠOJ NADLEŽNOSTI:**OŠ Vladimira Becića (Osijek)  
OŠ Frana Krste Frankopana (Osijek)  
OŠ Vladimira Nazora (Čepin i područne škole)  
OŠ Bratoljuba Klaića (Bizovac i područne škole)  
Prva (opća) gimnazija Osijek   
Škola primijenjene umjetnosti i dizajna Osijek  
Obrtnička škola Osijek  
Pravni fakultet Osijek  
Odjel za matematiku Osijek  
Odjel za fiziku Osijek

**OSNOVNE DJELATNOSTI:**

**PREGLED I PROCJENA ZA UPIS U OSNOVNU ŠKOLU**  
- uključuje i cijepljenje protiv ospica, rubeole i zaušnjaka te dječje paralize (po potrebi i docijepljivanje)

**SKRINING VIDA**- 3. razred

**SISTEMATSKI PREGLED U 5. RAZREDU**   
  
**SKRINING KRALJEŽNICE, UZ PRAĆENJE RASTA I RAZVOJA**- 6. razred

**SKRINING SLUHA AUDIOMETROM**- 7. razred

**SISTEMATSKI PREGLED U 8. RAZREDU**  
- uključuje i cijepljenje protiv difterije, tetanusa i dječje paralize   
- uključuje slanje na profesionalnu orijentaciju (Zavod za zapošljavanje) sve djece na programima ili onih sa većim zdravstvenim teškoćama , a u svrhu savjetovanja i ostvarivanja prava prilikom upisa u srednju školu

**SISTEMATSKI PREGLED U 1. RAZREDU SREDNJE ŠKOLE**

**SISTEMATSKI PREGELD NA 1. GODINI FAKULTETA   
  
OBAVEZNO CIJEPLJENJE**- dužnost roditelja je čuvati cjepnu knjižicu djeteta (dijete sva datume cijepljenja mora imati upisana u cjepnu knjižicu prilikom pregleda za upis u školu)  
- sve dok nemamo podatke o prethodnim cijepljenjima, dijete se vodi kao dužnik cijepljenja , a roditelji su podložni prijavi- dužnost školske medicine nije komuniciranje s pedijatarima ili obiteljskim liječnicima kako bi saznali datume djetetovih prethodnih cijepljenja  
- ukoliko imate bilo kakvih pitanja ili nedoumica oko cijepljenja, ili se protivite istome, molim da nas kontaktirate za termin u vezi savjetovanja

**\*svi sistematski pregledi i pregledi za primjereni oblik školovanja uključuju: mjerenje visine i težine, kontrolu vida, krvnog tlaka i pulsa, pregled ždrijela, auskultaciju srca i pluća, procjenu držanja i stanja kralježnice, pregled testisa i procjenu razvoja pubertetskih obilježja, razgovor s učenicima o prilagođenosti školskom sustavu te o njihovim kroničnim bolestima, ovisnostima, navikama ili mentalnom zdravlju  
  
\*ukoliko ste izgubili djetetovu cjepnu knjižicu, možete novu kupiti u Narodnim novinama i donijeti da se upišu podaci o cijepljenju (čuvati ju ubuduće jednako kao što čuvate i djetetovu zdr. iskaznicu ili putovnicu)  
  
\*kada dobijete Zubne putovnice, potrebno je vratiti razrednicima čim dijete obavi pregled kod stomatologa   
  
\*kada dobijete HPV informirani pristanak, potrebno je vratiti razrednicima u zadanom roku (vratiti letak neovisno pristajete li ili ne na HPV cijepljenje)**

**OSTALE DJELATNOSTI:**

**PREDAVANJA PO ŠKOLAMA-** Higijena zubi (1.razred), Skrivene kalorije (3. razred), Pubertet (5.razred), Spolno prenosive bolesti (8. razredi i 1. razredi srednje škole), Kontracepcija (2. razredi srednje škole)

**DOBROVOLJNO CIJEPLJENJE (HPV)-** 8. razredi (za ostale učenike i studente po dogovoru)

**ANKETIRANJE O MENTALNOM ZDRAVLJU UČENIKA-** skrining , savjetovanje i poduzimanje mjera u svrhu pravovremenog djelovanja kod učenika s problemima (ponajviše s depresijom i samoozljeđivanjem)   
  
**PREGLEDI ZA ŠKOLSKA SPORTSKA NATJECANJA (u dogovoru sa školom)**- ne uključuju EKG i spirometriju **PRILAGODBA NASTAVE TJELESNO- ZDRAVSTVENOG ODGOJA**-potvrda se izdaje za svaku školsku godinu zasebno, na temelju specijalističkog nalaza (ne starijeg od jedne godine)   
-uslikani specijalistički nalaz treba poslati na naš e-mail, a ispisanu potvrdu liječnica direktno šalje školi (roditelji dobiju odgovor na e-mail kada je to učinjeno)  
-učenici oslobođeni od nastave tjelesnog odgoja ne mogu biti kandidati za školska sportska natjecanja

**PREGLEDI ZA PRIMJERENI OBLIK ŠKOLOVANJA i RETESTIRANJE (na prijedlog škole)**- liječnica je dio komisije za primjereni oblik školovanja (programe) kod učenika koji imaju teškoće u savladavanju gradiva   
- učenici s roditeljima dolaze na liječnički pregled tek nakon što roditelji obave razgovor sa stručnom službom škole i budu upoznati s vrstama i značenjem određenih programa u školi

**PREGLEDI ZA POMOĆNIKA U NASTAVI (na prijedlog škole)-** liječnica izdaje mišljenje na temelju specijalističkih nalaza i sudjeluje u komisiji

**ISPRIČNICE**- za djecu koja izostaju iz škole dulje od mjesec dana (uključuje i potvrde za nastavu na daljinu)  
  
**IZDAVANJE POTVRDA ZA UPIS U SREDNJU ŠKOLU, NA FAKUTET I ZA SMJEŠTAJ U STUDENTSKI DOM**  
**SAVJETOVANJA I KONTROLNI PREGLEDI**

**NAPOMENE:**

-školska medicina bavi se samo preventivom, ne i kurativom (npr. ne radimo preglede kod akutnih bolesti, ne previjamo, ne ordiniramo terapiju, itd.)  
  
-sve važne obavijesti za roditelje, uvijek će biti objavljene i na stranici škole   
  
-preglede radimo u ambulanti (izvan nastave) ili u školi (za vrijeme nastave) -na obavijesti uvijek piše gdje će se točno obavljati pregled   
  
-roditelji moraju potpisati obavijest te mogu na njenoj poleđini napisati neke informacije koje smatraju da su bitne kod pregleda djeteta   
  
-ukoliko je dijete spriječeno doći na pregled, molimo da nazovete da dogovorimo drugi termin   
  
-kod bilo kakvih odstupanja ili radi primjerenog oblika školovanja, liječnica izdaje uputnice za prvi pregled specijalista te savjetuje roditelje (nalaz specijalista potrebno je uslikati i poslati nam na e-mail, ili donijeti, kako bi se uložio u karton djeteta)  
-liječnica upućuje zbog sumnje, ne postavlja konačnu dijagnozu (to rade specijalisti kliničari)  
-uputnice za sve daljnje obrade i kontrole kod specijalista, izdaje djetetov liječnik obiteljske prakse  
  
***Na svaki pregled učenik je dužan ponijeti:  
  
1. zdravstvenu i cjepnu iskaznicu   
2. potpisanu obavijest od strane roditelja  
3. specijalističke nalaze- ukoliko se kontrolira ili boluje od neke bolesti (nismo umreženi sa liječnicima obiteljske medicine i nemamo uvid u djetetove nalaze i dijagnoze)***

**IZBJEGAVANJE PREGLEDA ŠKOLSKOG LIJEČNIKA, ILI SPECIJALISTA KOJEMU JE DIJETE**

**UPUĆENO, NE IDE U KORIST NITI RODITELJIMA NITI DJETETU!  
  
Republika Hrvatska jedna je od rijetkih zemalja u svijetu koja, u sklopu osnovnog zdravstvenog osiguranja, za učenike i studente ima dostupne liječnike specijaliste za provođenje planski organizirane preventivne zaštite i redovito praćenje školske djece tijekom njihovog rasta i razvoja te, sukladno tome, za mogućnost pravovremene reakcije, ostvarivanje njihovih prava i sprečavanje zdravstvenih posljedica koje bi djecu mogle pratiti kasnije kroz život.  
Za naše djelovanje i zajedničke ciljeve, potrebna nam je dobra suradnja s roditeljima. Nadamo se i vjerujemo da ćemo ju s Vama uspjeti ostvariti.**